3. Re ka etsa mebala e mengata ea li-shell e se nang letho ea likhetla kamoo u batlang kateng. MESONG e mengwe, molemi wa diterebe o ile a ya mmarakeng go yo nyaka batho bao ba ka šomago mašemong a gagwe. Banna bao a ilego a ba hwetša ba ile ba dumelelana le yena ka tšhelete yeo a bego a tlo ba golela yona gomme ba thoma go šoma. Lega go le bjalo, molemi yo o be a sa dutše a nyaka bašomi ba oketšegilego. Ka gona o ile a boelela mmarakeng mosegare ka moka gomme a hira banna ba oketšegilego. O ile a holofetša gaešita le banna bao a ba hirilego thapama gore o tla ba golela tšhelete ya go lekana le ya banna ba mathomo. Ge letšatši le sobetše, o ile a kgoboketša bašomi bao gore a ba golele. Ka moka ga bona o ile a ba golela tšhelete ya go lekana, go sa šetšwe gore ba be ba šomile diiri tše dintši goba iri e tee feela. Ge bao ba hirilwego mesong ba lemoga seo, ba ile ba ngongorega. Molemi yo wa diterebe o ile a re go bona: ‘Na ga se la dumelelana le nna ka tenariase? Na ga go dumelelwe ke molao gore ke dire se ke nyakago go se dira ka dilo tša ka? Goba na le na le lehufa ka baka la ge ke le yo a lokilego goba yo a fanago?’—Mat. 20:1-15.